CELEX: 32012D0144
Language: hu
Date: 2012-03-08 00:00:00
Title: A Tanács 2012/144/KKBP végrehajtási határozata ( 2012. március 8. ) az Elefántcsontparttal szembeni korlátozó intézkedések megújításáról szóló 2010/656/KKBP határozat végrehajtásáról

9.3.2012   
            
            
               HU
            
            
               Az Európai Unió Hivatalos Lapja
            
            
               L 71/50
            
         A TANÁCS 2012/144/KKBP VÉGREHAJTÁSI HATÁROZATA
   (2012. március 8.)
   az Elefántcsontparttal szembeni korlátozó intézkedések megújításáról szóló 2010/656/KKBP határozat végrehajtásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (2) bekezdésére,
   tekintettel az Elefántcsontparttal szembeni korlátozó intézkedések megújításáról szóló, 2010. október 29-i 2010/656/KKBP tanácsi határozatra (1) és különösen annak 6. cikke (1) és (2) bekezdésére,
   mivel:
   
               (1)
            
            
               A Tanács 2010. október 29-én elfogadta a 2010/656/KKBP határozatot.
            
         
               (2)
            
            
               A 2010/656/KKBP határozatban előírt korlátozó intézkedések hatálya alá tartozó személyek és szervezetek jegyzékének felülvizsgálata alapján a Tanács úgy véli, hogy egyes személyek esetében már nem állnak fenn a jegyzéken tartás indokai.
            
         
               (3)
            
            
               Továbbá a 2010/656/KKBP határozat I. mellékletében foglalt jegyzékben szereplő egyik személlyel és a II. mellékletében foglalt jegyzékben szereplő személyekkel kapcsolatos adatokat naprakésszé kell tenni,
            
         ELFOGADTA EZT A HATÁROZATOT:
   1. cikk
   A 2010/656/KKBP határozat I. mellékletében az alábbi személyre vonatkozó bejegyzés helyébe az e határozat I. mellékletében szereplő bejegyzés lép:
   Désiré Tagro.
   2. cikk
   A 2010/656/KKBP határozat II. mellékletének helyébe az e határozat II. mellékletében foglalt szöveg lép.
   3. cikk
   Ez a határozat az elfogadásának napján lép hatályba.
   
      Kelt Brüsszelben, 2012. március 8-án.
      
         
            a Tanács részéről
         
         
            az elnök
         
         M. BØDSKOV
      
   
   
      (1)  HL L 285., 2010.10.30., 28. o.
   
      I. MELLÉKLET
      
         Az 1. cikkben említett bejegyzés
      
      
                  Név (és bármely névváltozat)
               
               
                  Azonosító adatok (születési idő és hely [sz. i. és sz. h.], útlevél/személyi igazolvány száma stb.)
               
               
                  A jegyzékbe vétel okai
               
               
                  Az ENSZ általi jegyzékbe vétel időpontja
               
            
                  Désiré Tagro
               
               
                  Útlevélszám: PD–AE 065FH08
                  Születési idő: 1959. január 27.
                  Születési hely: Issia, Elefántcsontpart
                  2011. április 12-én Abidjanban elhunyt.
               
               
                  Laurent Gbagbo úgynevezett „elnöki kabinetjének” főtitkára: Laurent Gbagbo illegitim kormányában való részvétel, a béke- és a megbékélési folyamat akadályozása, az elnökválasztás eredményének elutasítása, a népi mozgalmak erőszakos elfojtásában való részvétel.
               
               
                  Az ENSZ általi jegyzékbe vétel időpontja: 2011.3.30.
                  (Az Európai Unió általi jegyzékbe vétel időpontja: 2010.12.22.)
               
            
   
      II. MELLÉKLET
      
         
            „II. MELLÉKLET
            
               A 4. cikk (1) bekezdésének b) pontjában és az 5. cikk (1) bekezdésének b) pontjában említett személyek jegyzéke
            
            
                         
                     
                     
                        Név (és esetleges névváltozatok)
                     
                     
                        Azonosító adatok
                     
                     
                        A jegyzékbe vétel okai
                     
                  
                        1.
                     
                     
                        Kadet Bertin
                     
                     
                        Születési idő és hely: 1957., Mama
                     
                     
                        Laurent Gbagbo »biztonságért, védelemért és katonai felszerelésekért« felelős különleges tanácsadója, Laurent Gbagbo korábbi védelmi minisztere.
                        Laurent Gbagbo unokaöccse.
                        Jelenleg száműzetésben van Ghánában. Nemzetközi elfogatóparancs van érvényben ellene.
                        Ő felel egyes erőszakos cselekményekért és eltűnésekért, továbbá egyes milíciák és az »Ifjú Hazafiak« (COJEP) finanszírozásáért és felfegyverzéséért.
                        Részt vett fegyverkereskedelemben és annak finanszírozásában, valamint az embargó kikerülésében.
                        Kadet Bertin kivételesen jó kapcsolatokat ápolt a nyugati milíciákkal, és ő volt az összekötő Gbagbo és e csoportok között. Részt vett a »Force Lima« (halálosztagok) létrehozásában.
                        Ghánai száműzetésében továbbra is a hatalom fegyveres átvételét készíti elő és Gbagbo azonnali szabadon bocsátását követeli.
                        Pénzügyi forrásai, az illegális fegyverkereskedelmi hálózatokkal kapcsolatos ismeretei és a még aktív (libériai) fegyveres csoportokkal továbbra is fennálló kapcsolatai miatt Kadet Bertin változatlanul valós fenyegetést jelent Elefántcsontpart biztonságára és stabilitására nézve.
                     
                  
                        2.
                     
                     
                        Oulaï Delafosse
                     
                     
                        Születési idő: 1968. október 28.
                     
                     
                        Toulepleu korábbi alprefektusa. A Nagy Nyugati Hazafias Ellenállás Uniójának vezetője.
                        Milíciaparancsnokként különösen a Toulepleu térségében elkövetett erőszakos cselekményekért és bűncselekményekért terheli felelősség.
                        Közvetlenül Kadet Bertin-től kapja parancsait, a választásokat követő válság idején igen aktívan részt vett libériai zsoldosok toborzásában és a Libériából érkező fegyverek tiltott kereskedelmében. Csapatai a választásokat követő válság idején rettegésben tartották az országot, és több száz, Elefántcsontpart északi részéről származó embert gyilkoltak meg.
                        Politikai szélsőségessége, Kadet Bertin-hez fűződő közeli viszonya, továbbá a libériai zsoldosok köreivel fenntartott szoros kapcsolata miatt továbbra is fenyegetést jelent az ország stabilitására nézve.
                     
                  
                        3.
                     
                     
                        Gammi atya
                     
                     
                         
                     
                     
                        »A Nyugat Felszabadításáért Küzdő Elefántcsontparti Mozgalom« (MILOCI) elnevezésű, 2004-ben létrehozott milícia vezetője. A Gbagbo-párti MILOCI vezetőjeként több mészárlásban és egyéb erőszakos cselekményben is részt vett.
                        Jelenleg szökésben van Ghánában (valószínűleg Takoradiban). Nemzetközi elfogatóparancs van érvényben ellene.
                        Száműzetésében csatlakozott az Elefántcsontpart Felszabadításáért Küzdő Nemzetközi Koalícióhoz (CILCI), amely fegyveres ellenállást folytat Gbagbo hatalomba való visszatérése érdekében.
                     
                  
                        4.
                     
                     
                        Marcel Gossio
                     
                     
                        Születési idő és hely: 1951. február 18., Adjamé
                        Útlevélszám: 08AA14345 (lejárat dátuma: 2013.10.6.)
                     
                     
                        Elmenekült Elefántcsontpartról. Nemzetközi elfogatóparancs van érvényben ellene. Állami pénzeszközök hűtlen kezeléséért, továbbá a milíciák finanszírozásáért és felfegyverzéséért felel.
                        A Gbagbo-klán és a milíciák finanszírozásának kulcsfigurája. Központi szerepet játszik a tiltott fegyverkereskedelemben is.
                        Jogtalanul szerzett jelentős vagyona, valamint a tiltott fegyverkezési hálózatok alapos ismerete miatt továbbra is veszélyt jelent Elefántcsontpart stabilitására és biztonságára nézve.
                     
                  
                        5.
                     
                     
                        Justin Koné Katina
                     
                     
                         
                     
                     
                        Ghánába menekült. Nemzetközi elfogatóparancs van érvényben ellene.
                        Részt vett a Nyugat-afrikai Államok Központi Bankja (BCEAO) elleni fegyveres támadásban.
                        Száműzetésében továbbra is Gbagbo szóvivőjének mondja magát. Egy 2011. december 12-i sajtónyilatkozatban azt állítja, hogy Ouattara valójában nem nyert a választásokon, és illegitimnek minősíti az új rezsimet. Ellenállásra szólít fel, és azt állítja, hogy Gbagbo vissza fog térni a hatalomba.
                     
                  
                        6.
                     
                     
                        Ahoua Don Mello
                     
                     
                        Születési idő és hely: 1958. június 23., Bongouanou
                        Útlevélszám: PD-AE/044GN02 (lejárat dátuma: 2013.2.23.)
                     
                     
                        Laurent Gbagbo szóvivője. Az illegitim kormány korábbi közlétesítményekért és köztisztaságért felelős minisztere.
                        Jelenleg száműzetésben van Ghánában. Nemzetközi elfogatóparancs van érvényben ellene.
                        Száműzetésében továbbra is azt állítja, hogy Ouattara elnök megválasztása szabálytalan volt, és nem ismeri el hatalmát. Elutasítja az elefántcsontparti kormány megbékélésre való felhívását, a sajtóban rendszeresen felkelésre szólít fel, továbbá mobilizáló körutakat tesz a ghánai menekülttáborokban.
                        2011 decemberében kijelentette, hogy Elefántcsontpart »megszállt törzsi állam«, és »az Ouattara-rezsim napjai meg vannak számlálva«.
                     
                  
                        7.
                     
                     
                        Moussa Touré Zéguen
                     
                     
                        Születési idő: 1944. szeptember 9.
                        Korábbi útlevelének száma: AE/46CR05
                     
                     
                        A Hazafiak Csoportja a Békéért (GPP) vezetője.
                        Az Elefántcsontpart Felszabadításáért Küzdő Nemzetközi Koalíció (CILCI) alapítója.
                        2002 óta milíciaparancsnok, 2003 óta vezeti a GPP-t. Parancsnoksága alatt a GPP Gbagbo fegyveres testületévé nőtte ki magát Abidjanban és az ország déli részén.
                        A GPP fejeként számos, elsősorban az ország északi részéről származó népességgel, valamint a rezsimet ellenzőkkel szemben elkövetett erőszakos cselekményért felelős.
                        Személyesen részt vett a választásokat követő erőszakos fellépésben (különösen Abobóban és Adjaméban).
                        Accrai száműzetésében megalapította az Elefántcsontpart Felszabadításáért Küzdő Nemzetközi Koalíciót (CILCI), amelynek célja, hogy ismét hatalomra juttassa Gbagbót.
                        Száműzetése óta több lázító hangvételű nyilatkozatot tett (például a 2011. december 9-i sajtókonferencián), és továbbra is a konfliktus és a fegyveres elégtétel gondolata vezérli. Véleménye szerint Elefántcsontpart Ouattara vezetésével illegitimmé vált és ismét a gyarmatosítás áldozata lett, ezért az elefántcsontpartiakat a hatalombitorlók elüldözésére szólítja fel (Jeune Afrique, 2011. július).
                        Blogján erőszakosan Ouattara elleni mozgósításra hívja fel Elefántcsontpart népét.”